Poapskenbleede

Aan Äntwurf foar ne seelter Foone bruukt tjo **Poapskenbleede** as Symbol foar do tjo Täärpe. Ju Foone fon dän Seelter Buund häd sogoar soogen deerfon.
Do Wäästfräisen hääbe siet sowät 1890 ne Foone mäd soogen Poapskenbleede, do do soogen Seelounde symbolisierje skällen. Do blaue un wiete Boanen sunt dan dät Woater un ju roode Faawe tjut deerap wai, dät do Bleede noch in t Woater uumhooch woakse, also noch jung sunt. Al fuul laanger häd ju Provinz Groningen in hiere Woapen two Fjoondel mäd Poapskenbleede foar fräiske Uumelounde. Die Gebruuk mout oawers al uut fuul allere Tieden stamme, dan in dät ooldhoochdüütske Nibelungeläid wäd boald fon "Heer Walter fon Seelounden", die ne Foone mäd "Seeblätter" hied.

Ju Ferbiendenge mäd Seelterlound lät also modern, man daach rakt et Uumstände, do der uurs wai wiese. In sien Bouk "Saterlands ältere Geschichte und Verfassung" beskrift Georg Sello nämmelk dät Seelter Siegel, dät hie in Lübeck apfuunen hiede. Deerap sjucht hie ju bekoande Figuur, man in ju Bäätergruunde swieuwje litje Dingere (so tou sjoon 12 Stuk), dät kuuden Bloumen weese, man uk Iemen.  Ap ju Teekenge deerbie is wääld foar Bloumen, man dät waas goud wan dät noch moal in Lübeck ätterkieked wäide kuude, of dät fielicht daach Poapskenbleede sunt.


Bielde:Wappen Friesoythe.png|Woapen fon Ait
Bielde:DEU Landkreis Cloppenburg COA.svg|Woapen fon dän Loundkring Kloppenbuurich
Bielde:Groningen coa.svg| Dät Woapen fon ju Provinz Groningen



## Woapene uut Tecklenbuurich un dät Uumelound
Noch wät uurs rakt et, dät uk ätter Seelterlound waiwiest. Dät is, dät uk ju Stääd un Groafskup Tecklenbuurich Poapskenbleede in sien Woapen häd. Wie wieten dät Seelterlound tou Tecklenbuurich heerd häd, bit dät him 1400 ounuumen wuude. Me kon sik dan foarstaale, dät do Tecklenbuurger Groafen dät Poapskenblääd fierden uum tou wiesen, dät jo oolde Gjuchte in "Fräislound" hieden. Deerfon häd uk dät Woapen fon ju seelter Noaberstääd Ait sien two Poapskenbleede.
Die Ienfloud fon ju oolde Groafskup Tecklenbuurich sjucht me fääre nit bloot in ju Foone un dät Woapen fon dän Loundkring Kloppenbuurich, man uk noch in do Woapene fon dän oolden Loundkring Tecklenbuurich un deeroun do Meenten Ladbergen un Lienen un fon dän näienen Kring Steinfurt un deeroun ju Meente Lotte.  
### Oolde Woapene

Bielde:Graf Tecklenburg-Wappen.png| Woapen fon dän Groaf fon Tecklenbuurich, uum 1200
Bielde:Tecklenburg-Grafschaft.PNG| Woapen Groafskup Tecklenbuurich ätter 1589
Bielde:DEU Kreis Tecklenburg COA.svg| Oolde Loundkring Tecklenbuurich (bit 1974), häärd nu tou dän Loundkring Steinfurt


### Woapen fon däälich

Bielde:DE Tecklenburg COA.svg|Dät Woapen fon ju Stääd Tecklenbuurich mäd do *Poapskenbleede*, do n bitje tou Haate ferteekend sunt
Bielde:DEU_Kreis_Steinfurt_COA.svg| Loundkring Steinfurt
Bielde:DE Lotte COA.svg| Meente Lotte



Bielde:DE Ladbergen COA.svg| Meente Ladbergen
Bielde:DE Lienen COA.svg| Meente Lienen


## Tecklenbuurich un uur Gebiete
Ieuwenske do Ferbiendengen mäd do Fräislounde bit tou dät Jier 1400 hieden do Tecklenbuurger Beluukengen mäd uur Gebiete un Groafskuppe, so as mäd Bentheim un fääre ätter dät Suude wai. Dät keem truch Hilkeräi un Äärwerai. In 1699 sünt do Groafen fon Tecklenbuurich un Bentheim uutstuurwen un dät Äärwe geen ätter Solms. Dät kon man uk sjoo aan do oolde Woapene, ap do Woapene fon Solms (Hessen) wiese Poapskenbleede ap Ferbiendengen mäd Tecklenbuurich.(Hier läite dät Haate, daach in wäkke allere Bielden sunt dät moor Poapskenbleede).

Bielde:Arms of the house of Bentheim-Tecklenburg-Rheda.svg| Woapen Groaf Arnold IV.(1562-1606) fon Bentheim un Steinfurt, 1589
Bielde:Solms-Lich-Hohensolms.PNG| Solms-Lich-Hohensolms
Bielde:Solms-Hohensolms-Lich.PNG| Solms-Hohensolms-Lich
Bielde:Solms-1850.PNG| Solms, 1850